Miljenko, iz krila moje vil sad bježi
Miljenko, iz krila moje vil sad bježi,
   er ona nemila cvili te, ne tješi.
Čime te celiva medenijem ustima,
   srce ti ranjiva, taku vlas ona ima;
pod lijepijem obrazom, znaj, dijete da krije
   hudi jed s porazom ljutice od zmije.
Te je ćudi odvijeka da nje su celovi
   zla rana bez lijeka i smrtni otrovi.

Ivan Bunić Vučić

sr:Miljenko, iz krila moje vil sad bježi